**MINISTARSTVO PODUZETNIŠTVA I OBRTA, OIB: 53478826580, Ulica grada Vukovara 78, 10000 Zagreb**, zastupano po zastupano po ………………………………, <Funkcija>,(u daljnjem tekstu: Ministarstvo)

i

**<ImeiPrezime>, OIB: <OIB>, <SubjektAdresa>**, (u daljnjem tekstu: Korisnik), zastupan po <OdgOsobIme><OdgOsobPrezime>, zakonskom zastupniku/roditelju ili skrbniku, zaključuju

UGOVOR O DODJELI BESPOVRATNE POTPORE

Članak 1.

Ovim Ugovorom uređuju se međusobna prava i obveze ugovornih strana u vezi dodjele bespovratne potpore odobrene u okviru Otvorenog javnog poziva za aktivnost „Stipendiranje učenika u obrtničkim zanimanjima“, KLASA: 311-01/15-01/30, URBROJ: 516-04-01/1-15-18 od 31. srpnja 2015. godine (dalje u tekstu: Javni poziv) iz Prvog programskog područja Programa poticanja poduzetništva i obrta - „Poduzetničkog impulsa“ za 2015. godinu.

Članak 2.

Ovim Ugovorom Ministarstvo dodjeljuje Korisniku poticajna, namjenska i bespovratna sredstva u najvišem iznosu do **<Iznos> (slovima: <Slovima>)** (u daljnjem tekstu: odobrena sredstva) **u svrhu stipendiranja učenika koji se obrazuju za deficitarna obrtnička zanimanja**; pod uvjetima i sukladno kriterijima navedenim u Javnom pozivu i ovom Ugovoru, a za sufinanciranje Aktivnosti koju je Korisnik prijavio na temelju Javnog poziva.

Mjesečni iznos stipendije iznosi 750,00 kn (sedamstopedeset kuna) te je navedeni iznos Korisnik dužan namjenski koristiti za školovanje.

Članak 3.

Korisnik je učenik <Broj>razreda, <Nazivškole>, gdje se školuje za zanimanje <Zanimanje>.

Korisnik se obvezuje redovito savladavati propisano školsko gradivo bez ponavljanja razreda, a Ministarstvo se obvezuje isplaćivati stipendiju u razdoblju od 01. rujna 2015. (prvog rujna dvijetisućepetnaeste) do 31. kolovoza 2016. (tridesetprvog kolovoza dvijetisućešesnaeste) godine.

Članak 4.

Odobrena sredstva iz članka 2. ovog Ugovora isplaćuju se u dva obroka:

I razdoblje: rujan - prosinac 2015. godine,

II razdoblje: siječanj - kolovoz 2016. godine.

Prvi dio odobrenih sredstava isplatiti će se na žiro-račun Korisnika broj **<IBAN>** kod **<FinInstNaziv>** nakon što Korisnik dostavi Ministarstvu potpisani Ugovor i to u roku od 10 radnih dana od dana zaprimanja istog u Ministarstvu.

Prije isplate, Ministarstvo će izvršiti provjeru da li je žiro-račun Korisnika u blokadi te u slučaju utvrđenja blokade računa, Ministarstvo neće izvršiti isplatu i oslobađa se obveze isplate odobrenih sredstava.

Članak 5.

Korisnik se obvezuje, pismeno izvijestiti Ministarstvo o svim promjenama relevantnim za odredbe ovoga Ugovora (adresa prebivališta, dugotrajna bolest, ispis iz škole, ponavljanje razreda i slično) u roku od 30 dana od nastale promjene.

Ukoliko Korisnik bez opravdanog razloga ne ispuni obavezu iz stavka 1. ovoga članka, gubi pravo na stipendiju te je isti dužan vratiti do tada primljeni iznos stipendije.

U trenutku potpisivanja ovog Ugovora kao i za vrijeme trajanja istog, Korisnik ne smije biti primatelj niti jedne druge stipendije ili kredita kao pomoć za školovanje.

Ukoliko Korisnik u trenutku potpisivanja ovog Ugovora kao i za vrijeme trajanja istog, prima stipendiju ili kredit, gubi pravo na stipendiju te je dužan vratiti do tada primljeni iznos stipendije.

Korisnik je dužan u roku od 30 dana od dana završetka škole Ministarstvu dostavi Izvještaj o provedbi Aktivnosti s pripadajućim dokazima o opravdanosti korištenja sredstava (svjedodžba).

Ispunjenje obveze u navedenom roku je bitan sastojak ugovora.

Zahtjev Korisnika za produljenje ugovorenog roka za dostavu dokaza o namjenskom utrošku dodijeljenih sredstava Ministarstvu može se podnijeti najkasnije 30 dana prije isteka ugovorenog roka, u suprotnom se neće uzeti u razmatranje.

Na pisani zahtjev Korisnika, Ministarstvo može, kada za to postoje objektivno opravdani razlozi, produljiti rok iz stavka 2. ovog članka.

U slučaju da Korisnik ne postupi sukladno stavcima 2., 3., 4. i 5. ovog članka, Ugovor će se smatrati raskinutim te će se u tom slučaju primijeniti članak 7. ovog Ugovora.

Članak 6.

U svrhu provođenja kontrole namjenskog korištenja sredstava Ministarstvo poduzetništva i obrta je ovlašteno izvršiti provjeru korištenja odobrenih sredstava uvidom u dokumentaciju na temelju koje je ostvarena potpora.

Potpisom ovog Ugovora, Korisnik daje izričitu suglasnost Ministarstvu da može u bilo kojem trenutku izvršiti uvid u statusnu i svu drugu dodatnu dokumentaciju koja se odnosi na Korisnika i Aktivnost, a u svrhu provjere realizacije iste i istinitosti podataka koje je Korisnik naznačio u Prijavnom obrascu STIPENDIRANJE/2015, izjavama koje je priložio uz Prijavni obrazac STIPENDIRANJE/2015 te popunjenom obrascu Izvještaja o provedbi aktivnosti. Korisnik se obvezuje na zahtjev Ministarstva dostaviti traženu dokumentaciju kao i dokaze o ostvarenju rezultata provedbe Aktivnosti.

U slučaju da Korisnik ne omogući Ministarstvu provedbu kontrole namjenskog korištenja sredstava, dužan je izvršiti povrat isplaćenih sredstava s pripadajućim zakonskim zateznim kamatama u korist Državnog proračuna na način i u roku utvrđenom u članku 7. stavku 1. ovog Ugovora.

Članak 7.

U slučaju da Ministarstvo utvrdi nenamjensko i neopravdano korištenje sredstava, kao i u slučaju da Ministarstvo naknadnom provjerom utvrdi drugačije stanje u odnosu na ono koje je bilo osnova za odobrenje sredstava iz članka 2. ovog Ugovora, tj. ako Ministarstvo utvrdi da podaci iz Prijavnog obrasca STIPENDIRANJE/2015 koje je unio Korisnik, podaci iz izjava koje je Korisnik potpisao i priložio uz Prijavni obrazac STIPENDIRANJE/2015 i podaci koje je Korisnik unio u Obrazac izvještaja o provedbi Aktivnosti ne odgovaraju stanju koje je Ministarstvo utvrdilo naknadnom provjerom u dokumentaciji i/ili na terenu, Korisnik je obvezan isplaćena sredstva s pripadajućim zakonskim zateznim kamatama vratiti u Državni proračun Republike Hrvatske u roku od 15 dana od dana zaprimanja Odluke o povratu sredstava.

Zakonska zatezna kamata će se računati od dana primitka isplate.

Ukoliko se dostava Odluke o povratu sredstava na adresu Korisnika iz ovog Ugovora ne obavi, dostava odluke se smatra obavljenom istekom osmoga dana od stavljanja pismena na oglasnu ploču Ministarstva.

Ako se utvrdi nenamjensko i neopravdano korištenje sredstava, Korisnik će biti uvršten na popis korisnika koji nisu namjenski koristili sredstva a koji će biti javno objavljen na mrežnim stranicama Ministarstva poduzetništva i obrta.

Članak 8.

Potpisom ovog Ugovora Korisnik se obvezuje na izvršenje svih obveza predviđenih u Javnom pozivu i sve obveze iz ovog Ugovora.

Ministarstvo će jednostrano raskinuti Ugovor ukoliko Korisnik iz bilo kojeg razloga prestane izvršavati obvezu iz točke 1. ovoga članka.

Ovim Ugovorom Ministarstvo pridržava pravo na povrat sredstava isplaćenih na ime stipendije u slučaju da Korisnik redovito ne savladava propisano školsko gradivo bez ponavljanja razreda.

Korisnik koji ponavlja razred gubi pravo na stipendiju te je dužan vratiti do tada primljeni iznos stipendije.

Ukoliko Korisnik napusti ili prekine školovanje, svojevoljno ili po izrečenoj stegovnoj mjeri, Ministarstvo će raskinuti Ugovor te je dužan vratiti cjelokupni primljeni iznos stipendije.

Članak 9.

Jedan potpisani primjerak Ugovora Korisnik je dužan dostaviti Ministarstvu u roku od 15 dana od primitka ovog Ugovora.

Ovaj Ugovor neće imati pravni učinak niti će obvezivati Ministarstvo, ukoliko Korisnik u roku iz stavka 1. ovog članka ne dostavi Ministarstvu potpisani primjerak Ugovora.

U navedenom slučaju smatrati će se da je Korisnik odustao od prijave za dodjelu sredstava.

Članak 10.

Korisnik potpisom ovog Ugovora daje pristanak da Ministarstvo prikuplja, obrađuje i koristi podatke iz ovog Ugovora, kao i podatke iz cjelokupne suradnje ostvarene s Korisnikom u svrhu promidžbenih aktivnosti Programa poticanja poduzetništva i obrta - „Poduzetnički impuls“ za 2015. godinu; te pristaje na sudjelovanje u medijskom praćenju provedbe projekta (intervju, snimanje i sl.).

Korisnik svojim potpisom ovog Ugovora pristaje na javnu objavu svojih podataka te objavu podataka

iz članka 7. stavak 3. ovog Ugovora.

Članak 11.

Stranke će sve eventualne sporove rješavati sporazumno.

U slučaju da se ne postigne sporazum, ugovara se nadležnost stvarno nadležnog suda u Zagrebu.

Članak 12.

Ovaj Ugovor stupa na snagu danom kad ga potpišu obje strane.

Ovaj Ugovor sastavljen je u 2 (dva) primjerka, od kojih svaka ugovorna strana zadržava po 1

(jedan) primjerak.

KLASA: <Klasa>

URBROJ: <Urbroj>

Zagreb, <Datum> 2015. godine

ZA MINISTARSTVO ZA KORISNIKA

<Funkcija> roditelj/staratelj

<ImeiPrezime> <OdgOsobIme><OdgOsobPrezime>

Datum potpisa: Datum potpisa:

<Datum> 2015. godine <Datum> 2015. godine